***ПРОЕКТ!***

**Д О Г О В О Р**

**ЗА ОБЩЕСТВЕНА ПОРЪЧКА**

**№BG16RFOP001-1.018……**

Днес, ………….2016 г., в гр. Перник, между:

**ОБЩИНА ПЕРНИК**, със седалище и адрес на управление гр. Перник, пл. Св. Иван Рилски №1а, ЕИК 000386751, Идн. номер по ДДС 000386751, представлявана от Вяра Михайлова Церовска – кмет и ………………… – Главен счетоводител, наричана за краткост ВЪЗЛОЖИТЕЛ, от една страна

**и**

**„……………………………….…”**, със седалище и адрес на управление: гр. ………….., ул. „……………….……” № ……., ЕИК/Булстат ……………..…….., представлявано от …………………………………………….…….. – наричано по-долу за краткост ИЗПЪЛНИТЕЛ, от друга страна,

на основание чл. 112, ал. 1 от ЗОП и в изпълнение на решение № ................ г. на …………..………… за определяне на изпълнител за обществена поръчка по **чл. 20, ал. 1, т. 1, буква „б“**  от ЗОП с предмет: **Избор на изпълнител за информация и публичност по проект № BG16RFOP001-1.018-0002 „Подобряване на градска среда в град Перник“ чрез изпълнението на обекти: 1. „Благоустрояване на кв.Тева“; 2. „Парк на предизвикателствата в местност Войниковец“; 3. „Мост над река Струма при ул. Струма“ по две обособени позиции“** за обособена позиция№ ……, се сключи настоящият договор за възлагане на обществена поръчка.

**І. ПРЕДМЕТ НА ДОГОВОРА**

**Чл. 1.(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни, срещу определеното в договора възнаграждение, обществена поръчка с предмет **Избор на изпълнител за информация и публичност по проект № BG16RFOP001-1.018-0002 „Подобряване на градска среда в град Перник“ чрез изпълнението на обекти: 1. „Благоустрояване на кв.Тева“; 2. „Парк на предизвикателствата в местност Войниковец“; 3. „Мост над река Струма при ул. Струма“ по две обособени позиции“** за обособена позиция№ ……

**(2)** Предметът на поръчката включва изпълнението на следните дейности:

***…………………………………………………………………………………………………….***

**(3)** Дейностите по ал. (2) трябва да бъдат извършени в пълно съответствие със заложените от Възложителя изисквания в Техническата спецификация, Ценовото предложение и Предложението за изпълнение на поръчката на ИЗПЪЛНИТЕЛЯ, които са неразделна част от този договор, при съобразяване и с изискванията на Оперативна програма „Региони в растеж” 2014 – 2020 г., както и изискванията на Единен наръчник на бенефициента за прилагане на правилата за информация и комуникация 2014-2020 г, публикуван на следнияинтернет адрес:

http://www.eufunds.bg/programen-period-2014-2020/natzionalna-komunikatzionna-strategiya, както и в съответствие с българското законодателство.

**Чл. 2.** Място на изпълнение на поръчката – Република България, гр. Перник, сградата на Община Перник на пл. Св. Иван Риски № 1 А, обектите на интервенция и офисите на изпълнителя.

**IІ. СРОК НА ДОГОВОРА**

**Чл. 3. (1)** Срокът за изпълнение на Договора за обществена поръчката започва да тече от датата на подписване на договора и приключва с изпълнението на дейностите по проект № BG16RFOP001-1.018-0002 „Подобряване на градска среда в град Перник" чрез изпълнението на обекти: 1. "Благоустрояване на кв.Тева"; 2. "Парк на предизвикателствата в местност Войниковец"; 3."Мост над река Струма при ул. Струма“, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие.

 **(2)** Стартирането и изпълнението на всяка дейност се извършва след получаване на Възлагателно писмо от Възложителя. Срокът за изпълнение на договора за безвъзмездна финансова помощ е до 24.10.2018 г.

**(3)** Срокът на договора за изпълнение на обществената поръчка подлежи на удължаване, в случай на удължаване на сроковете на изпълнението на ДБФП и съвпада с неговия последно удължен във времето срок. За случаите на удължаване на ДБФП Възложителят уведомява своевременно Изпълнителя.

**(4)** ВЪЗЛОЖИТЕЛЯТ възлага изпълнението на дейностите от предмета на договора с отделни възлагателни писма. Одобрението на окончателното съдържание и дизайн на материалите се констатира с подписване на двустранен протокол.

**(5)** Датата на получаване на възлагателното писмо се установява със съответен документ, съобразно начина на изпращането му от ВЪЗЛОЖИТЕЛЯ.

**IІІ. ЦЕНА НА ДОГОВОРА**

 **Чл. 4. (1)** Общата цена за изпълнение на договора е в размер на ....................лв. (словом ............................... лева) без ДДС или .................... лв. (словом...............................................лева) с ДДС.

 **(2)** Цената на договора по чл. 4, ал. 1 включва всички разходи на ИЗПЪЛНИТЕЛЯ за изпълнение на дейностите, предмет на поръчката.

**(3)** Цената по договора е окончателна и не подлежи на изменения и корекции. ВЪЗЛОЖИТЕЛЯТ не дължи други плащания, извън цената по ал. 1.

**ІV. ПЛАЩАНИЯ**

**Чл. 5.** ВЪЗЛОЖИТЕЛЯТ ще извършва плащания на ИЗПЪЛНИТЕЛЯ на части, отговарящи на извършените за периода дейности, предвидени в договора.

**Чл. 6. (1)** Плащанията се извършват в срок до 30 (тридесет) календарни дни, след като ИЗПЪЛНИТЕЛЯТ предостави на ВЪЗЛОЖИТЕЛЯ следните документи:

а) фактура оригинал, с единични цени, количества и стойност. Фактурата следва да съдържа следната задължителна информация:

*Получател: Община Перник, адрес: гр. Перник, пл. Св. Иван Риски № 1 А, БУЛСТАТ 000386751, МОЛ: …………., Получил фактурата:………., номер на документа, дата, място. В описателната част трябва да е включен и следният текст: „Разходът е по договор за безвъзмездна помощ №........ по ОПРР 2014-2020 г.”;*

б) Приемо-предавателен протокол за изпълнението на съответната дейност, придружен от документите, доказващи изпълнението на дейността.

**(2)** Плащанията по договора се извършват с платежно нареждане в български лева по сметка на ИЗПЪЛНИТЕЛЯ, както следва:

Банка: …………..

IBAN: …………..

BIC: …………..…

**(3)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по чл. 6, ал. 2 в срок от 3 (три) дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7. (1)** ВЪЗЛОЖИТЕЛЯТ има право:

1. Да получи услугата, предмет на договора, в срок, без недостатъци и отклонения от уговореното в условията на настоящия договор;

2. Да изисква и получава информация за хода на изпълнението на този договор, както и да осъществява текущ контрол;

3. Да дава указания на ИЗПЪЛНИТЕЛЯ, чрез определени от него лица, по повод изпълнението на възложените дейности и да изисква тяхното доработване и/или коригиране, в случаите, когато същите не съответстват на изискванията му, на предвиденото в Техническата спецификация и Предложението за изпълнение на поръчката;

4. Да не приеме извършените дейности по чл. 1, ал. 2 от договора, или на части от тях, ако те не съответстват на изискванията му и не могат да бъдат коригирани/доработени или заменени в съответствие с указанията му;

5. Правото на собственост, включително правата на интелектуална собственост върху резултатите от договора и всички други документи, свързани с него, възникват за ВЪЗЛОЖИТЕЛЯ;

6. Да изисква от ИЗПЪЛНИТЕЛЯ да сключи и да му представи договор/и за подизпълнение с посочените в офертата му подизпълнители или при включване на подизпълнител по време на изпълнение на договора (когато е приложимо).

**Чл. 8 (1)** ВЪЗЛОЖИТЕЛЯТ се задължава:

1. Да заплати на ИЗПЪЛНИТЕЛЯ договореното възнаграждение в размера и по реда на настоящия договор;

2. Да предостави на ИЗПЪЛНИТЕЛЯ цялата налична информация по проекта, пряко свързана с изпълнение на задълженията му по договора през целия период на действието му;

3. Да осигури на ИЗПЪЛНИТЕЛЯ съдействието, необходимо му за качественото изпълнение на работата;

4. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично писмено упомената от ИЗПЪЛНИТЕЛЯ като такава.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9.** ИЗПЪЛНИТЕЛЯТ има право:

1. Да иска от ВЪЗЛОЖИТЕЛЯ приемането на извършените дейности при условията и сроковете на този договор;

2. Да получи уговореното възнаграждение за приетите дейности, при условията и сроковете на този договор, ако качествено изпълни задълженията си по него;

3. Да иска от ВЪЗЛОЖИТЕЛЯ необходимото съдействие и информация за изпълнение на работата по този договор.

 **Чл. 10. (1)** ИЗПЪЛНИТЕЛЯТ се задължава:

1. Да изпълни възложената му работа без недостатъци и отклонения от уговореното (в количествено, качествено, времево и ценово отношение), в съответствие с изискванията на ВЪЗЛОЖИТЕЛЯ, при условията и сроковете на този договор;

2. Да изпълнява указанията и изискванията на ВЪЗЛОЖИТЕЛЯ;

3. Да се придържа към всички приложими закони и подзаконови нормативни актове, имащи пряко отношение към изпълнението на този договор;

4. Да предостави на ВЪЗЛОЖИТЕЛЯ информационните материали, предмет на договора и в свободен електронночетим (jpeg, pdf или еквивалент) формат, както и в оригиналния формат, в който са били разработени, съобразно използвания програмен продукт, така че да се осигури възможност за свободно повторно използване без допълнителна намеса или обработка и без участие на ИЗПЪЛНИТЕЛЯ. Всички права върху използването на създадените графични изображения, както и предпечатната подготовка са за ВЪЗЛОЖИТЕЛЯ, като същият може да ги използва неограничено (ако е приложимо);

5. При констатиране от страна на ВЪЗЛОЖИТЕЛЯ на непълноти и грешки в материалите и документите, ИЗПЪЛНИТЕЛЯ е длъжен да ги отстрани за своя сметка след писменото уведомяване от страна на ВЪЗЛОЖИТЕЛЯ (ако е приложимо);

6. Да запази поверителния характер на факти, обстоятелства и документи, свързани с договора, през периода на изпълнението му и след това. Във връзка с това, освен с предварително писмено съгласие на ВЪЗЛОЖИТЕЛЯ, нито ИЗПЪЛНИТЕЛЯТ, нито лицата, наети или ангажирани от него във връзка с изпълнението на договора, не могат да съобщават по никакъв повод на което и да е лице или организация поверителна информация, която им е предоставена или която са придобили по друг начин, нито да оповестяват каквато и да е информация, свързана с препоръките, формулирани в процеса на извършване на услугите или в резултат от него. Освен това, те не могат да използват в ущърб на ВЪЗЛОЖИТЕЛЯ информация, която им е предоставена или са получили в процеса на поръчката;

7. За своя сметка да освободи от отговорност ВЪЗЛОЖИТЕЛЯ от всички правни действия и искове на трети страни, включително на лицата, наети или ангажирани от него във връзка с изпълнението на договора, както и загуби или вреди, дължащи се на действие или бездействие на ИЗПЪЛНИТЕЛЯ във връзка с извършването на поръчката, вкл. нарушения на действащото законодателство или накърняване правата на трети страни във връзка с патенти, търговски марки и други форми на интелектуална собственост, вкл. авторски права;

8. Да води точна и редовна документация и счетоводна отчетност, отразяващи изпълнението на настоящия договор;

9. При извършването на дейността да спазва изискванията на Оперативна програма „Региони в растеж” 2014-2020г., относими към дейностите, които поражда договора за обществената поръчка; Общите условия към финансираните договори за предоставяне на безвъзмездна финансова помощ по ОПРР, като в частност се задължава да изпълнява прилагащите се за него условия по Раздели I, II, III, IV, V, VI, XIV и XVII от Общите условия към Договора за предоставяне на БФП по Проекта, както и изискванията на Единен наръчник на бенефициента за прилагане на правилата за информация и комуникация 2014-2020 г. за относимите дейности;

 10. Да осигурява достъп за извършване на проверки на място и одити от страна на ВЪЗЛОЖИТЕЛЯ и други контролни органи, като осигури присъствието на негов представител и достъп до цялата документация, свързана с изпълнение на договора;

11. Да изпълнява мерките и препоръките, съдържащи се в докладите от проверки на място;

12. Да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви по банкова сметка …….. на ВЪЗЛОЖИТЕЛЯ – банка. ……….., IBAN ……………………, BIC: ……………….;

13. Да уведомява ВЪЗЛОЖИТЕЛЯ за възникнали проблеми при изпълнението на проекта и за предприетите мерки за тяхното решаване;

14. Да съхранява, осигурява и предоставя при поискване от УО на ОПРР, Сертифициращия орган, Одитния орган, Европейската сметна палата,органи на Европейската комисия, Дирекция „Защита на финансови интереси на Европейския съюз”, МВР (АФКОС) и други национални одитни и контролни органи всички документи от изпълненото по договора, за период от три години, считано от 31 декември след предаване към Европейската комисия на окончателните документи по приключването на ОПРР 2014-2020 г. Този срок се прекъсва в случай на съдебни процедури или по надлежно обосновано искане от страна на Европейската комисия;

15. Да включи в договорите с подизпълнителите задълженията по т. 9, 10, 11, 12, 13 и 14;

16. Да спазва изискванията за защита на личните данни, съобразно разпоредбите на приложимото европейско и национално законодателство;

17. Да не допуска осъществяването на корупционни схеми и практики при възлагането и при изпълнението на обществени поръчки за дейности, включени в проекта. За корупционни практики се приемат също така всякакви действия, при които ИЗПЪЛНИТЕЛЯТ предложи да даде, или се съгласи да предложи или даде, или даде на което и да било лице подкуп, подарък, пари за благодарност или комисионна като стимул или награда за това, че е направил или се е въздържал да направи действие във връзка с Договора, или за това, че е бил благосклонен или неблагосклонен към дадено лице във връзка с Договора с УО на ОПРР;

18. С подписването на настоящия договор, ИЗПЪЛНИТЕЛЯТ декларира своето съгласие компетентният орган по приходите (по месторегистрация на Изпълнителя) да предоставя информация за него при поискване от страна на Управляващия орган и/или Сертифициращия орган;

19. Да уведоми с писмено известие ВЪЗЛОЖИТЕЛЯ за спиране на изпълнението на този договор поради непреодолима сила;

20. Да изпълнява своите задължения по този договор безпристрастно, лоялно, съобразно принципите на професионалната етика и най-добрите практики в съответната област.

 21**.** Да сключи договор/и за подизпълнение с посочените в офертата му подизпълнители в срок от 5 (пет) календарни дни от сключване на настоящия договор и да предостави копие на ВЪЗЛОЖИТЕЛЯ в 3-дневен срок. Този срок важи и в случай на включване на подизпълнител по време на изпълнение на договора, като в този случай следва да бъдат спазени условията на чл. 66, ал. 2, ал. 11 и ал. 12 от ЗОП. В случай на замяна на подизпълнител по време на изпълнение на договора ИЗПЪЛНИТЕЛЯТ следва да изпрати допълнителното споразумение за замяната на ВЪЗЛОЖИТЕЛЯ, в 3-дневен срок, заедно с доказателства, че са изпълнени условията по чл. 66, ал. 2 и 11 от ЗОП.

**VII. ГАРАНЦИЯ ЗА ИЗПЪЛНЕНИЕ**

**Чл. 11. (1) (1)** Гаранцията за изпълнение на договора е в размер на ............ лв. (...................... словом), представляващи 3 (три) / 2 (две) на сто от общата стойност на договора без ДДС със срок на валидност 30 (тридесет) календарни дни след приемането на изпълнението на договора, представена под формата на парична сума (депозит) по сметката на ВЪЗЛОЖИТЕЛЯ/ безусловна и неотменима банкова гаранция/ застраховка, която обезпечава изпълнението чрез покритие на отговорността на изпълнителя *(ненужното се изтрива).*

**(2)** ВЪЗЛОЖИТЕЛЯТ има право да усвои изцяло или част от гаранцията за изпълнение на договора при неточно изпълнение на задължения по договора от страна на ИЗПЪЛНИТЕЛЯ, вкл. при възникване на задължение на ИЗПЪЛНИТЕЛЯ за плащане на неустойки.

**(3)** При едностранно прекратяване на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло като обезщетение за прекратяване на договора. ВЪЗЛОЖИТЕЛЯТ си запазва правото да търси допълнително обезщетение, когато размерът на гаранцията не покрива нанесените вреди от неизпълнението и предвидените в договора неустойки.

**(4)** В случаите на усвояване от ВЪЗЛОЖИТЕЛЯ на суми от гаранцията за изпълнение на договора, ИЗПЪЛНИТЕЛЯТ е длъжен в срок до 10 работни дни да възстанови пълния размер на гаранцията.

**(5)** ВЪЗЛОЖИТЕЛЯТ освобождава гаранцията за изпълнение в 30 (тридесет) дневен срок след датата на подписване на Приемо-предавателен протокол, удостоверяващ приемането без забележки на последната дейност, предмет на договора. ВЪЗЛОЖИТЕЛЯТ не дължи лихви на ИЗПЪЛНИТЕЛЯ за периода, през който средствата законно са престояли при него.

**VIII. ПРИЕМАНЕ НА РАБОТАТА**

**Чл.12. (1)** Приемането на извършената работа се осъществява от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

**(2)** Приемането на работата по настоящия договор се удостоверява с доклад и подписване от лицата по ал. 1 на двустранни Приемо–предавателни протоколи за извършени видове дейности.

**IХ. НЕУСТОЙКИ И ОБЕЗЩЕТЕНИЯ**

**Чл. 13. (1)** Ако ИЗПЪЛНИТЕЛЯТ не изпълни възложената услуга или част от нея в срок, съгласно договора, същият дължи на ВЪЗЛОЖИТЕЛЯ неустойка в размер на 0,5% от цената по договора за всеки просрочен ден, но не повече от 25% от цената на договора.

**(2)** За некачествено изпълнение или неточно изпълнение на задължения по договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 15 (петнадесет) на сто от стойността на договора.

**(3)** При пълно неизпълнение на дейност по договора от страна на ИЗПЪЛНИТЕЛЯ, същият дължи неустойка в размер на 35 % (тридесет и пет процента) от цената по чл. 4, ал. 1 без ДДС.

**(4)** Заплащането на уговорената неустойка не лишава ВЪЗЛОЖИТЕЛЯ от възможността да претендира за обезщетение за претърпени вреди по общия ред.

**Х. НЕПРЕДВИДЕНИ ОБСТОЯТЕЛСТВА**

**Чл.14. (1)** „Непредвидени обстоятелства“ са обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия.

**(2)** Страните се освобождават от отговорност за неизпълнение на задълженията си, когато невъзможността за изпълнение се дължи на непредвидени обстоятелства. Никоя от страните не може да се позовава на непредвидени обстоятелства, ако е била в забава и не е информирала другата страна за възникването на непредвидени обстоятелства.

**(3)** Страната, засегната от непредвидени обстоятелства, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 5 дни от настъпването на непредвидените обстоятелства. При неуведомяване се дължи обезщетение за настъпилите от това вреди.

**(4)** Докато траят непредвидените обстоятелства, изпълнението на задълженията на свързаните с тях насрещни задължения се спира.

**(5)** Не може да се позовава на непредвидени обстоятелства онази страна, чиято небрежност или умишлени действия или бездействия са довели до невъзможност за изпълнение на договора.

**(6)** След отпадане на непредвидените обстоятелства, страната, която е дала известието по чл. 13, ал. 3, в 5 (пет) дневен срок писмено уведомява другата страна за отпадане на непредвидените обстоятелства и за възобновяване на изпълнението на договора.

**XI. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 15.** Договорът може да бъде изменян в случаите по чл. 116 от Закона за обществените поръчки.

**Чл. 16. (1)** Договорът се прекратява в следните случаи:

1. С изтичане срока на договора;

2. По взаимно съгласие между страните, изразено в писмена форма;

3. При констатирани нередности и/или конфликти на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

4. С окончателното му изпълнение;

5. В случаите по чл. 118 от Закона за обществените поръчки;

6. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;

7. С тримесечно писмено предизвестие от всяка от страните. При прекратяване на договора от страна на ИЗПЪЛНИТЕЛЯ, ВЪЗЛОЖИТЕЛЯТ задържа внесената гаранция по чл.11. от договора;

8. Всяка от страните може да поиска прекратяване на договора без предизвестие след изтичане на тримесечен срок от сключването му, ако не е осигурено финансиране.

**(2)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ не изпълни точно някое от задълженията си по договора.

**XIІ. АВТОРСКИ ПРАВА**

**Чл. 17. (1)** Страните се съгласяват, че на основание чл. 42, ал. 2 от Закона за авторското право и сродните му права, авторските права върху всички компоненти от предмета на настоящата поръчка, приложенията към тях и всички останали материали, създадени по или във връзка с изпълнението на договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ гарантира, че трети страни не притежават права върху изработените продукти и резултатите от тях.

**(2)** В случай, че бъде установено с влязло в сила съдебно решение или в случай, че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изработването на даден продукт по чл. 1, ал. 2 при изпълнението на настоящия договор е нарушено авторско право на трето лице, ИЗПЪЛНИТЕЛЯТ се задължава да промени продукта по такъв начин, който да направи възможно за възложителя да използва продукта без нарушение на чуждо авторско право.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в седемдневен срок от узнаването им. В случай, че трети страни предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право в резултат на изпълнението по договора.

**(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права.

**ХIIІ. ОТГОВОРНОСТ**

**Чл. 18. (1)** ВЪЗЛОЖИТЕЛЯТ не носи отговорност за вреди, понесени от служителите или имуществото на ИЗПЪЛНИТЕЛЯ по време на изпълнение на договора или като последица от него.

**(2)** ВЪЗЛОЖИТЕЛЯТ не дължи обезщетения или допълнителни плащания извън предвидените по договора, свързани с подобни вреди.

**(3)** ИЗПЪЛНИТЕЛЯТ поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него.

**(4)** ВЪЗЛОЖИТЕЛЯТ не носи отговорност, произтичаща от искове или жалби вследствие нарушение на нормативни изисквания от страна на ИЗПЪЛНИТЕЛЯ, неговите служители или лица, подчинени на неговите служители, или в резултат на нарушение на правата на трето лице.

**ХІV. КОНФЛИКТ НА ИНТЕРЕСИ**

 **Чл. 19. (1)** ИЗПЪЛНИТЕЛЯТ гарантира, че никое длъжностно лице на ВЪЗЛОЖИТЕЛЯ не е получило и няма да му бъде предложена от ИЗПЪЛНИТЕЛЯ пряка или непряка облага, произтичаща от настоящия Договор или от неговото възлагане.

**(2)** ИЗПЪЛНИТЕЛЯТ е длъжен да не предприема каквито и да са дейности, които могат да го поставят в хипотеза на конфликт на интереси по смисъла на чл. 57 от Регламент 966/2012 г. и относимото национално законодателство.

**(3)** При наличие на такъв риск ИЗПЪЛНИТЕЛЯТ предприема всички необходими мерки за избягване на конфликт на интереси, и уведомява незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

**(4)** Конфликт на интереси е налице, когато безпристрастното и обективно упражняване на функциите по договора на което и да е лице е опорочено поради причини, свързани със семейството, емоционалния живот, политическата или националната принадлежност, икономически интереси или всякакъв друг общ интерес, който то има с друго лице, съгласно чл. 57 от Регламент (ЕС, ЕВРАТОМ) № 966/2012 на Европейския парламент и на Съвета относно финансовите правила, приложими за общия бюджет на Съюза и за отмяна на Регламент (EO, Евратом) №1605/2002 на Съвета.

**(5)** Конфликт на интереси е и всяко действие, посочено в чл.32 от Делегиран регламент (ЕС) №1268/2012 на комисията.

**(6)** ИЗПЪЛНИТЕЛЯТ изрично се задължава да не привлича лица, заемащи публична длъжност в организацията на ВЪЗЛОЖИТЕЛЯ, експерти, участващи в подготовката или изпълнението на проекта и служители на ВЪЗЛОЖИТЕЛЯ да работят по трудово правоотношение, граждански договор, договор за управление за него лично или за друго юридическо лице, в което той стане съдружник, акционер, управител, директор, консултант или е по друг начин свързан по смисъла на § 1 от Допълнителната разпоредба на Закона за предотвратяване и установяване на конфликт на интереси за срок от една година след прекратяване на правоотношенията на горепосочените лица с ВЪЗЛОЖИТЕЛЯ, но не по-рано от изтичане на Срока на договора, независимо от основанието за прекратяване.

**ХV. МЕХАНИЗЪМ ЗА НЕДОПУСКАНЕ НА НЕРЕДНОСТИ**

**Чл. 20.(1)** По смисъла на параграф 36 на чл. 2, от Регламент (ЕС) №1303/2013 и настоящия договор „нередност” е всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез отчитане на неправомерен разход в бюджета на Съюза.

**(2)** „Измама” по отношение на разходите, съгласно чл.1, параграф 1, буква „а“ от Конвенцията за защита на финансовите интереси на Европейските общности следва да се разбира всяко умишлено действие или бездействие, свързано с:

а) използването или представянето на фалшиви, грешни или непълни изявления или документи, което води до злоупотреба или незаконно присвояване на средства от общия бюджет на Европейските общности или бюджети, управлявани пряко от или от името на Европейските общности;

б) укриване на информация в нарушение на конкретно задължение, имащо същия резултат;

в) използването на такива средства за различни цели от тези, за които те първоначално са били отпуснати.

**(3)** ИЗПЪЛНИТЕЛЯТ е длъжен да не допуска нередности при изпълнение на възложените му с договора работи, както и незабавно да сигнализира ВЪЗЛОЖИТЕЛЯ при възникване на съмнения за нередности свързани, както с изпълнението на договора, така и при изпълнението на проекта.

**(4)** ИЗПЪЛНИТЕЛЯТ е длъжен да възстанови всички неправомерно получени суми в пълен размер, ведно с дължимата лихва за периода през който те са престояли при него в срок от 10 дни след получаване на писмено искане от страна на ВЪЗЛОЖИТЕЛЯ.

**(5)** При невъзстановяване в размера и срока по предходната алинея ВЪЗЛОЖИТЕЛЯТ удовлетворява претенциите си от Гаранцията за изпълнение на Договора, както и по общия ред.

**(6)** ИЗПЪЛНИТЕЛЯТ се задължава да запознае лицата, ангажирани с изпълнение на договора с определението за „нередност и измама”.

**ХVI. ПОВЕРИТЕЛНОСТ**

**Чл. 21.(1)** ИЗПЪЛНИТЕЛЯТ и неговите служители трябва да запазят професионална тайна по време на изпълнение на Договора, както и след приключването му. В тази връзка, освен с предварителното писмено съгласие, ИЗПЪЛНИТЕЛЯТ и неговите служители не трябва да предават на което и да било физическо или юридическо лице конфиденциална информация, която им е била разкрита или която са открили, както и да правят обществено достояние информация относно препоръките, направени по време на или като резултат от изпълнението на Договора.

**(2)** ВЪЗЛОЖИТЕЛЯТ и ИЗПЪЛНИТЕЛЯТ се задължават да запазят поверителността на всички предоставени документи, информация или други материали за срок не по-малко от три години, считано от 31 декември след предаването на отчетите от страна на УО.

**(3)** При реализиране на своите правомощия ВЪЗЛОЖИТЕЛЯТ и ИЗПЪЛНИТЕЛЯТ спазват изискванията за защита на личните данни съобразно разпоредбите на чл. 5 от Регламент (ЕС, ЕВРАТОМ) № 966/2012 на Европейския парламент и на Съвета относно финансовите правила, приложими за общия бюджет на Съюза и за отмяна на Регламент (EO, Евратом) №1605/2002 на Съвета и приложимото национално законодателство.

**ХVІI. ЗАКЛЮЧИТЕЛНИ РАЗПОРЕДБИ**

**Чл.22.** Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**Чл.23.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл.24.** Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

**Чл.25.** За всички неуредени в този договор въпроси се прилагат разпоредбите на действащото законодателство.

Неразделна част от настоящия договор са:

1. Ценово предложение – Приложение №1 към настоящият договор;

2. Предложение за изпълнение на поръчката – Приложение №2 към настоящият договор;

3. Техническа спецификация – Приложение №3 към настоящият договор;

4. Гаранция за изпълнение ……..

Адрес за кореспонденция:

**Възложител:** гр.Перник, пл. Св. Иван Риски № 1 А, Община Перник, лице за контакт: ……………………. тел. ……………., e-mail:…

**Изпълнител**: ............. ... .....................................................................................

Този договор се състави, подписа и подпечата в 4 (четири) еднообразни екземпляра, от които три за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**ВЯРА МИХАЙЛОВА ЦЕРОВСКА**

*Кмет на община Перник*

**………………………………….**

*Гл. счетоводител*